Årsberetning for styret 2013

Fermate Vokal hadde 30 aktive medlemmer pr 19. januar 2014, med en jevn fordeling på de ulike stemmegruppene.

## Styret

Styret har i perioden hatt følgende sammensetning:

* Leder: Ketil Lund
* Nestleder: Anne Joran N. Stakkerud
* Sekretær: Marit Blegeberg Østmo
* Kasserer: Siv Ånesland
* ADU: Tom Tarheim, Maria Duna og Marit Hareide
* MoRU: Steinar Brun og Knut Erik Duna, samt dirigent

## Styremøter

Styret har avholdt 6 styremøter. De viktigste sakene har vært:

* Kortur til Praha høsten 2013
* Budsjett/økonomi
* Dugnader
* Rekruttering
* Øvingslokale
* Konserter

## Medlemsmøter

Det har vært avholdt ett medlemsmøte siden forrige årsmøte

## Dirigent

Ingrid Danbolt har vært dirigent i hele perioden.

## Aktiviteter i perioden

Her vises det til ADU og MoRUs årsberetninger.

## Tilbakeblikk på 2013

2013 har vært et aktivt år for Fermate, med relativt mange konserter (se egen årsmelding fra MoRU). I mai hadde vi korkafé på Lillestrøm sammen med Skedsmo kammerkor. Denne konserten var en stor suksess, og vil sannsynligvis bli gjentatt (kammerkoret hadde dessverre ikke anledning i 2014). En del av kormedlemmene var også med på Skansespillet i juni, noe som ble en morsom og lærerik, om enn til tider litt frustrerende erfaring.

Dessverre har vi mistet bygdekino-dugnaden, og koret står nå uten faste dugnader. Vi må derfor se på hvilke muligheter vi har for å skaffe inntekter til koret, gjennom dugnader, sangoppdrag og støtteordninger. I 2013 hadde vi forøvrig vårt første betalte sangoppdrag, i form av en 20-minutters opptreden på Strømmen Storsenter den 12. desember. Dette er en type inntektsbringende arbeid vi gjerne ser mer av.

I tillegg er det enighet om at vi trenger nye øvingslokaler, dels fordi vi har fått forskjøvet øvingstidspunktet til kl 19.30, og dels på grunn av dårlige lys- og lydforhold. Styret har derfor satt i gang en arbeidsgruppe som skal jobbe med å finne alternative lokaler.

Ved oppstart etter sommerferien fikk Fermate totalt åtte nye medlemmer. Disse har blitt et verdifullt tilskudd til koret, og vi har nå god besetning i alle stemmegrupper. Dirigenten vår har vært sentral i å få rekruttert mange av disse nye sangerne.

Årets høydepunkt var kortur til Praha, hvor vi deltok på korfestivalen Praga Cantat. Resultatet ble sølv i sakralklassen og bronse i klassen for blandakor, noe vi er veldig fornøyde med. I tillegg ble det dirigentpris til vår inspirerende dirigent. Både sosialt og sangmessig er vi svært fornøyde med turen. Den bidro i stor grad til å sammensveise både nye og gamle kormedlemmer, og den ga koret et sangmessig løft.

For styret

Ketil Lund